Poul Henrik Hedeboe (SF), 2005-04-12:
Jeg tror da, at det er rigtigt, at det er et spørgsmål om både-og.
Men hvis vi kigger på det, ser vi jo, at begge trafikretninger påvirker hinanden, når trængselsproblemerne bliver rigtig store.
Det, vi ser i København, er jo, at busserne snegler sig af sted, og hvis man skal gøre noget ved det, skal man tage fat i mængden af biler, der lukkes ind i byen.
Jeg medgiver, at der også i denne regeringsperiode er foretaget udvidelser af den kollektive trafik, men jeg kan garantere for, at de ikke er så store, som de ville have været, hvis SF havde været ved magten.
Det er så en anden sag.
Med hensyn til det, at kommunerne skulle kunne få en skrue at skrue på, kunne man tage højde for problemet, hvis man gav kommunerne nogle muligheder for at eksperimentere med det her.
Så kunne vi sætte rammer for det, så det ikke bare blev en skrue, de kunne skrue på i en uendelighed.
Jeg efterlyser bare, at de kommuner, der er trængt af problemet, under en eller anden form skulle få mulighed for at få redskaber.
Transport-
energiministeren
Hvis SF var ved magten, siger hr. Poul Henrik Hedeboe.
Det var SF da i allerhøjeste grad i for rige regeringsperiode, der var de jo regeringens støtteparti.
Der kunne de have fået al den indflydelse på den kollektive trafik, de ønskede.
Med hensyn til forsøgsordninger mener jeg, at der netop i den her uge – det er vel baggrunden for debatten – har været offentliggjort en forsøgsordning i København, og det er jo det, der gør, at vi har den debat i dag, som vi utvivlsomt vil have i lang tid fremover, en debat, jeg hilser velkommen.
Det er vi faktisk i gang med.
Hermed sluttede spørgsmålet.
Spm. nr. US 27
Det, jeg mente med at sige, at alle havde udtalt sig, var, at rigtig mange, også i ministerens egen lejr, har udtalt sig positivt, og det har ministeren så ikke gjort.
Det er rigtigt, at London er større end København, og at der er flere problemer der.
Det er uomtvisteligt, men de er så også gået foran nogle år før os og har løst det problem, som er på vej til os.
Når vi kigger på Københavns Kommune, kan vi se, at de i dag har en forhandling om en plan for løsning af problemerne i København.
I en del af planerne i forbindelse med metro, letbaner osv. indgår der, at man behøver en afklaring på det problem her.
Hvordan kan man bruge trængselsafgifter?
Kan man overhovedet bruge dem?
For de skal simpelt hen kombineres ud fra de løsninger, der ligger der.
Hvordan forholder ministeren sig til det?
Der er to sæt løsninger.
Først tror jeg, at vi meget mere skal lære at bruge trafikinformationssystemer, der er vi i virkeligheden novicer.
Der ligger sådan en hel digital verden, vi kan bruge for at hjælpe trafikanterne.
Jeg spørger tit mig selv: Er der nogen regering, der har gjort mere end denne regering for den kollektive trafik?
Ser vi på København, kan vi sige, at vi jo altså har indført de første to metrolinjer, Kastruplinjen er færdig her til år 2007, og vi har lagt et meget ambitiøst forslag frem om en metrocityring, der dækker hele København.
Vi har lavet dobbeltspor til Frederikssund, vi har lavet en S-bane på tværs af København, og vi har fornyet S-togene i København.
Så for første gang i mange år er der også en stigning i antallet af brugere af S-togsnettet, til trods for at metroen tager 130.000 mennesker om dagen.
Jeg synes, at spørgsmålet om kollektiv trafik contra individuel trafik er et spørgsmål om både-og og ikke enten-eller.